[{"text_idx": "#000003", "text": "40 protsenti vabariiklastest arvab, et Ukrainale on antud liiga palju abi"}, {"text_idx": "#000005", "text": "USA-s on va\u0308henemas toetus Ukrainale antava abi osas ning vabariiklased on Ukraina abistamise suhtes kriitilisemalt meelestatud kui demokraadid. Sama arvavad praegu ka u\u0308ksikud vabariiklased esindajatekojas, kelle arvamusega Kevin McCarthy peab spiikri ametis arvestama."}, {"text_idx": "#000006", "text": "Kuigi mo\u0303lemad USA suurparteid toetavad Kongressis USA toetust Ukrainale, siis ku\u0308sitlusuuringute kohaselt ei ole olukord nii lihtne. Samuti no\u0303uavad mitmed vabariiklased esindajatekojas po\u0303hjalikumat u\u0308levaadet Ukrainale saadetud raha kasutamise kohta, selgitas The New York Times."}, {"text_idx": "#000007", "text": "Poliitiliselt keeruka olukorra to\u0303ttu on Ukraina presidendi administratsioon pu\u0308u\u0308dnud kokku leppida telefoniko\u0303net esindajatekoja vabariiklaste juhi Kevin McCarthy ja Volodo\u0303mo\u0303r Zelenski vahel. McCarthy on praegu USA esindajatekoja spiiker ning ta sai sellele ametile valitud 15. katsel, kui ta tegi enda erakonna osadele radikaalsematele liikmetele mitmeid ja\u0308releandmisi."}, {"text_idx": "#000008", "text": "Veebruari keskel avaldatud AP-Norc ku\u0308sitlusuuringu kohaselt toetab Ukrainale relvaabi andmist 48 protsenti ameeriklastest ning 29 protsenti on relvaabi saatmisele vastu. Veel 22 protsenti ei ole ei poolt ega vastu. 2022. aasta maikuus toetas relvaabi saatmist 60 protsenti USA ta\u0308iskasvanutest."}, {"text_idx": "#000009", "text": "Sama uuringu kohaselt toetas USA majandusliku abi saatmist Ukrainale 37 protsenti USA elanikest ning vastu oli 38 protsenti, samas 23 protsenti ku\u0308sitlusuuringule vastanutest ei valinud kumbagi varianti."}, {"text_idx": "#000010", "text": "Pew Research Centeri poolt jaanuari lo\u0303pus avaldatud ku\u0308sitlusuuringu kohaselt arvab 26 protsenti ameeriklastest, et Ukrainale on antud liiga palju abi. Veel aasta tagasi arvas sama seitse protsenti. Samas on sellel arvamusel juures erakondlik va\u0308rving. Kokku arvab 40 protsenti vabariiklaste valijatest, et Ukrainale on antud liiga palju. Vaid 15 protsenti demokraatidest arvab sama."}, {"text_idx": "#000011", "text": "Samas arvab u\u0308ha enam ameeriklasi, et Joe Bideni administratsioon on Ukrainas toimuva so\u0303jaga paremini hakkama saanud. Kui veel augustis oli Bideni administratsiooni to\u0308o\u0308ga Ukraina ku\u0308simuses rahul 40 protsenti ameeriklastest, mis praeguseks on see to\u0303usnud 48 protsendini."}, {"text_idx": "#000012", "text": "Olulise aspektina ei toeta paljud Ukrainale abi andmise toetajad pikaajalist relvaabi andmist. Na\u0308iteks Fox Newsi veebruari lo\u0303pus avaldatud ku\u0308sitlusuuringu kohaselt toetavad rohkem kui pooled relvaabi andmist toetavad ameeriklased relvaabi andmist nii kaua kuniks vaja, samas tervelt 46 protsenti toetaks piiratud ajavahemikus antavat relvaabi."}, {"text_idx": "#000013", "text": "Vabariiklasi no\u0303ustanud strateegi Andy Surabiani so\u0303nul on praegu toimuv samasugune u\u0308hiskondlik du\u0308naamika nagu iga USA va\u0308lissekkumisega \u2013 esimesed paar kuud on see populaarne, kuid hiljem tekib so\u0303java\u0308simus. Seda eriti juhul kui valijate jaoks ei ole Ukrainas toimuv otseselt nende enda julgeolekut mo\u0303jutav."}, {"text_idx": "#000014", "text": "USA rahvusliku julgeoleku no\u0303ukogu esindaja John F. Kirby ro\u0303hutas hiljuti, et kuigi mo\u0303ned rahvaesindajad Kapitooliumil on Ukrainale abi andmise suhtes kriitilised, siis vabariiklaste esindajatekoja juhtkonna poolt seda kriitikat ei kuule. Samuti pole sellist kriitikat kuulda senatis. Mo\u0303jukas vabariiklasest senaator Mitch McConnell on lausa no\u0303udnud Ukrainale antava abi suurendamist. Samuti ka\u0308is esindajatekoja vabariiklaste delegatsioon Michael McCauli juhtimisel hiljuti Kiievis, ro\u0303hutades seal mo\u0303lema USA suurpartei toetust Ukrainale."}, {"text_idx": "#000015", "text": "Esindajatekoja spiiker Kevin McCarthy lubas eelmise aasta su\u0308gisel, et Ukrainale ei anta kontrollimatult toetust ning teda survestab esindajatekoja spiikri rollis va\u0308ike, kuid kaalukas so\u0303jakriitiline vabariiklaste seltskond. Samuti on Ukraina toetamise osas kriitiline mo\u0303jukas Fox Newsi ankur Tucker Carlson. Kuna vabariiklaste enamus esindajatekojas on napp, siis pole selge kas Kevin McCarthy lubaks ha\u0308a\u0308letusele ja\u0308rgmist Ukraina abipaketti ja mis tingimustel."}, {"text_idx": "#000016", "text": "Ukraina toetamist kritiseerisid hiljuti ka endine vabariiklaste president Donald Trump ning Florida kuberner Ron DeSantis, kes to\u0303ena\u0308oliselt 2024. aastal tahab samuti vabariiklaste poolt presidendiks kandideerida. USA Kongress on praeguseks kiitnud heaks 113 miljardi dollari eest so\u0303jalist, majanduslikku ja humanitaarabi Ukrainale ning see summa ei ole veel ta\u0308iel ma\u0308a\u0308ral USA valitsuse poolt a\u0308ra kulutatud."}, {"text_idx": "#000017", "text": "ERR USA-s: vabariiklaste so\u0303nul on ministeerium Bideni poja uurimisel liiga leebe"}, {"text_idx": "#000018", "text": "USA presidendiks kandideeriv DeSantis ka\u0308rpis kolmandiku kampaaniatiimist"}, {"text_idx": "#000019", "text": "USA esindajatekoda ha\u0308a\u0308letas vo\u0303lalae to\u0303stmise poolt"}, {"text_idx": "#000020", "text": "Vabariiklased ja demokraadid jo\u0303udsid USA vo\u0303lalae to\u0303stmises kokkuleppele"}, {"text_idx": "#000022", "text": "USA Florida osariik keelustas abordid pa\u0308rast kuuendat rasedusna\u0308dalat"}, {"text_idx": "#000023", "text": "Kalevile sai saatuslikuks Klavani po\u0303hjustatud penalti"}, {"text_idx": "#000031", "text": "Tallinnat va\u0308isab ja\u0308a\u0308hokilegend Dominik Has\u030cek"}, {"text_idx": "#000033", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000034", "text": "Pa\u0308a\u0308steametnik la\u0308ks pensionist ilmaja\u0308a\u0308mise pa\u0308rast kohtusse"}, {"text_idx": "#000035", "text": "So\u0303ja 575. pa\u0308ev: Kiiev teatas ru\u0308nnakutest Vene staabile ja so\u0303jalennuva\u0308ljale"}, {"text_idx": "#000040", "text": "To\u0303nis Mo\u0308lder erakonnavahetusest: la\u0308a\u0308nes ei saa ajada idapoliitikat"}, {"text_idx": "#000041", "text": "Prokuratuur esitas Olerexile ja selle juhatuse liikmele kahtlustuse"}, {"text_idx": "#000043", "text": "Video: seminar Eesti teaduseetika hetkeseisust ja tulevikust"}, {"text_idx": "#000054", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000055", "text": "O\u0303S 2025 keskendub keele normimisele ja kirjeldamisele"}, {"text_idx": "#000056", "text": "Ettevo\u0303te Ridango sattus ku\u0308berru\u0308nnaku alla"}]